Viborger Samler, 1837-11-28
Ved Visitatserne af Kjøbenhavns Apotheker har i Aar ingen Gilder fundet Sted, hvilket ellers i senere Tid var Tilfældet, i det mindste paa flere af Apothekerne. Anledningen dertil har følgende Skrivelse fra Sundheds-Collegiet til Stadens Apothekere givet, dateret 5te Juli 1837: "Det har, som bekjendt, i mange Aar været Sædvane, at ved Jule- og Nytaarstider sendes Presenter fra flere af Stadens Apothekere til flere af Stadens Læger. Ligeledes er det i de sidste 20 Aar, lidt efter lidt, blevet en temmelig almindelig Skik, at aarligen, efter Apothekernes Visitation, de tilstedeværende Læger blive indbudne til et dækket Bord. Uagtet Collegiet er overbeviist om, at Hensigten med disse Skikke ikke er anden end den, at vise vedkommende Læger en velmeent Opmærksomhed og bestyrke et venskabeligt Forhold mellem Apothekerne og Lægerne, og skjøndt vi antage, hvad den første Skik angaaer, at ingen Lægge derved har ladet sig bestemme til enten at forskrive flere eller kostbarere Lægemidler end nødvendigt, eller at forskrive dem fortrinsviis fra disse Apotheker, og tillige vide, hvad den sidste betræffer, at samme ingen Jndflydelse har havt paa Visitationens Udførelse og Resultat, maae vi dog ansee bemeldte Skikke ikke alene for unyttige og overflødige, men i en vis Henseende for skadelige, for saavidt nemlig som de, ved Mistydning, kunne svække Publicums Tillid til Apothekernes og til Lægernes Samvittighedsfuldhed, ligesom de iøvrigt ogsaa ere til meere eller mindre betydelig Bekostning og Uleilighed for Apothekerne. Paa Grund heraf blive Dhrr. Apothekere under Stadens Jurisdiction 1) tjenstligen tilkjendegivet, at Collegiets Medlemmer for Fremtiden ikke fra Apothrkerne modtage nogensomhelst Sending, der enten ligefrem eller paa nogen Maade kunde ansees for en Gave fra disse til os, som Læger eller Embedsmænd, og at Collegiet ønsker, at lignende Sendelser til andre Læger tillige ophøre, og 2) ligeledes anmodede om, herefter, hverken ved Visitationen selv, eller i Anledning af samme, at foranstalte noget dækket Bord, eller overhovedet at have andre Forfriskninger ved Haanden for de visiterende Læger, end dem, hvormed Officinet altid skal være forsynet. Vi antage derhos, at Dhrr. Apothekere ikke for Fremtiden ville gjøre noget Skridt til at vedligeholde eller gjennindføre de Skikke, der herved tilsigtes hævede, og vi udbede os desangaaende behageligen meddeelt Deres bestemte Erklæring, af hvilke vi vente tillige at erfare, hvorvidt de muligen maatte ønske, at et Lovbud i denne Henseende blev udvirket." – Da Apothekerne samtlige havde yttret deres Tilfredshed med denne Sundhedscollegiets Erklæring og Anmodning, samt lovet Opfyldelsen af denne, men derimod ikke alle vare enige, hvorvidt det kunde være nødvendigt og passende, at bevirke et Lovbud til disse Skikkes Afskaffelse, saa tilstillede Sundhedscollegiet, atter Stadens Apothekere under 23de Septbr. d. A. en Circulaire, hvori yttredes: "Stolende paa, at Dhrr. Apothekere, ifølge deres Løvte, ville, efter Collegiets bestemt udtalte Ønske, fra nu af hæve de ommeldte Skikke, der efter Deres ligesaa bestemt yttrede Anskuelse ansees af Dem, som af Collegiet, for Misbrug, ville vi ikke antage Nødvendigheden af et Lovbud derimod nu for Tiden, og, i Betragtning af de Grunde, som af Nogle ere anførte imod at Collegiet andrager paa et saadant Lovbud, udsætte Jndstilling derom, indtil Erfaringen i Fremtiden skulde overbevise os om Nødvendigheden deraf. - Og saa til Physici i Provindserne er udstedt en Circulaire fra Sundhedscollegiet den 10de October, hvori Underretning herom gives til Efterligning, saafremt lignende Skikke maatte finde Sted i deres Physicater. (Kbhvnsp.)